แรงซื้อหุ้นใหญ่หนุน SET ปิดเช้าพุ่ง 8 จุด ยืนเหนือ 1,660 จุด แนะจับตาผลประชุมกนง.วันนี้
แรงซื้อหุ้นใหญ่หนุน SET ปิดเช้าพุ่ง 8 จุด ยืนเหนือ 1,660 จุด แนะจับตาผลประชุมกนง.วันนี้ โดยดัชนีปิดตลาดเช้านี้ที่ระดับ 1,661.15 จุด เพิ่มขึ้น 8.06 จุด หรือ 0.49% มูลค่าการซื้อขาย 1.96 หมื่นล้านบาท
6 ก.พ. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,661.15 จุด เพิ่มขึ้น 8.06 จุด หรือ 0.49% มูลค่าการซื้อขาย 1.96 หมื่นล้านบาท
10 หุ้นดันดัชนีเช้านี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยเช้านี้ฟื้นตัวขึ้น เนื่องจากตลาดฯก็ไม่ได้มีปัจจัยลบอะไรเข้ามา ขณะที่การแถลงนโยบายประจำปีของประธานาธิบดีโดนัลด์ ทรัมป์ แห่งสหรัฐฯ ออกมาดูดี ซึ่งเช้านี้วอลุ่มเทรดของตลาดโดยรวมก็เริ่มดีขึ้นหลังจากที่ผ่านวันตรุษจีนมาแล้ว และขณะนี้ดัชนีฯก็กำลังขึ้นทดสอบเส้นค่าเฉลี่ย 200 วันที่ 1,663 จุด ซึ่งต้องรอปัจจัยมาช่วยดึงดัชนีฯให้ขึ้นไป อย่างไรก็ดีตลาดฯยังมีโมเมนตัมที่ดีอยู่
ด้านตลาดหุ้นในภูมิภาคเอเชียวันนี้ยังมีหลายตลาดที่ปิดทำการเนื่องในเทศกาลตรุษจีน แต่มีบางตลาดเปิดทำการซึ่งส่วนใหญ่ก็เคลื่อนไหวในแดนบวกเช่นเดียวกับบ้านเรา
ทั้งนี้ ให้ติดตามการประชุมคณะกรรมการนโยบายการเงิน (กนง.) โดยคาดว่าจะคงอัตราดอกเบี้ยนโยบาย และให้ติดตามการทยอยประกาศผลประกอบการของบริษัทจดทะเบียน รวมถึงรอดู Process ทางการเมืองต่อไป
สำหรับแนวโน้มการลงทุนในช่วงบ่ายนี้ นายวิจิตร กล่าวว่า ตลาดฯคงจะยังยืนในแดนบวกได้ต่อ โดยมีแนวรับ 1,655 จุด ส่วนแนวต้าน 1,663-1,675 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
EA    มูลค่าการซื้อขาย  1,033.79 ล้านบาท ปิดที่  49.50 บาท  เพิ่มขึ้น 2.00 บาท
KBANK มูลค่าการซื้อขาย    797.41 ล้านบาท ปิดที่ 203.00 บาท  เพิ่มขึ้น 3.00 บาท
PTT   มูลค่าการซื้อขาย    780.28 ล้านบาท ปิดที่  49.00 บาท  ลดลง  0.25 บาท
SCB   มูลค่าการซื้อขาย    765.04 ล้านบาท ปิดที่ 135.00 บาท  เพิ่มขึ้น 2.50 บาท
SCC   มูลค่าการซื้อขาย    757.46 ล้านบาท ปิดที่ 468.00 บาท  เพิ่มขึ้น 4.00 บาท